रॉकस्टार प्रेमिका बनिए संबंध की ताज़गी बनाए रखिए सही काम करिए सही बातें कहिए
आपका प्रेमी केवल इसलिए नहीं सोचेगा कि आप उससे प्यार करती हैं क्योंकि आप उसकी पूर्व-प्रेमिकाओं से या उसके निकट आने वाली किसी भी लड़की से ईर्ष्या करती हैं। बल्कि, उसे लगेगा कि आप में संबंध के बारे में असुरक्षा की भावना है, आपसे नाराज़ होगा और आपके साथ नहीं रहना चाहेगा। अगर आप कूल प्रेमिका होना चाहती हैं, तब अपने शानदार सबंध पर विश्वास रखिए और अगर उसे किसी दूसरी लड़की से बात करते देखिये तब पगला मत जाइए।.  अगर आपका प्रेमी और उसके दोस्त किसी और लड़की की बात करें तब जलिए मत। ए, अगर वह लड़की हॉट है, तो आप भी मान सकती हैं। जब तक आपका प्रेमी घृणित टिप्पणियां नहीं करने लगता (और वह क्यों करेगा?), आपको प्रदर्शित करना चाहिए कि आप भी सुंदर स्त्री की प्रशंसक हो सकती हैं। अगर कभी किसी लड़की के आते ही आप उसके रूप की, वज़न की, या पिछले मंगलवार को पहने हुये उसके कपड़ों की आलोचना करने लगेंगी, तब आप असुरक्षित दिखने लगेंगी। उसके स्थान पर, दिखाइए कि आपको पता है कि आप सुंदर हैं मगर दुनिया की एक मात्र सुंदरी नहीं, और मान लीजिये कि वह लड़की भी, है तो शानदार। उसकी महिला मित्रों के प्रति घटिया या घमंडी मत बनी रहिए। अगर आप पागल प्रेमिका दिखेंगी, वे अवश्य आपके प्रेमी को बता देंगी। अपने प्रेमी के फ़ोन या फेसबुक में यह देखने के लिए मत झाँकिए कि क्या वह अन्य लड़कियों से चैट कर है। अगर उसे पता चलेगा तो वह आप पर भरोसा नहीं कर पाएगा। अगर आप उसके दोस्तों के साथ कूल रहेंगी तब आपको सीधा उसके दिल में उतरने का रास्ता मिलेगा। सचमुच। अगर उसके मित्र आपको चाहेंगे, तब वे आपके साथ रहना चाहेंगे और यह नहीं सोचेंगे कि आप भी उन अंकुश रखने वाली प्रेमिकाओं में से एक हैं जो अपने साथी को मज़े नहीं लेने देती हैं।  उन्हें जानने का समय निकालिए। यदि वे तैयार हों तब उनसे उनके जीवन के बारे में पूछिये। उन्हें दिखाइए कि आप उन्हें एक व्यक्तित्व समझती हैं न कि अपने प्रेमी के चमचे। अगर वे लोग घिनौने भी हों तो परेशान मत होइए। उन्हें स्वयं ही रहने दीजिये। उन्हें ऐसा नहीं लगना चाहिए कि वे एकाएक अपनी माँ के साथ बैठ हैं। यदि आप अपने प्रेमी के दोस्तों के साथ कूल रहना चाहती हैं और आपको लगता है कि आप अवांछित हैं तब उनके साथ मत रहिए। “केवल लड़कों के लिए” वाली रात में या केवल साथी वाली किसी गतिविधि में केवल इसलिए मत घुस जाइए क्योंकि आप अपने आदमी को नज़रों से दूर नहीं होने देना चाहती हैं। यदि आप उसे साथी-समय बिताने देंगी, तब वे लड़के सही समय पर आपको साथ पा कर काफ़ी खुश होंगे। यदि आप अपने साथी को दिखाना चाहती हैं कि उससे कितना प्यार करती हैं, तब आपको दिखाना होगा कि व्यक्ति के रूप में उसका सम्मान करती हैं और चाहती हैं कि उसे अपना व्यक्तित्व बनाए रखने के लिए जो भी करना हो उसके लिए पर्याप्त समय मिल सके। अगर आप दिन के चौबीस घंटे उससे चिपटी रहेंगी तब वह तो बड़ा हो ही नहीं पाएगा। साथ ही, अगर वह आपसे दूर कुछ अधिक समय बिताएगा, तब आपके साथ बिताया समय उसे और भी अच्छा लगेगा।  ”अपने समय” का अर्थ समझिए। अगर आपका प्रेमी पढ़ना, दौड़ना या अकेले कुछ समय केवल टीवी देखने में बिताना चाहता है, तब यह मत पूछिये कि क्या आप साथ आ सकती हैं। हर पाँच सेकंड में उसका हाल न पूछिये। अगर वह अपने दोस्तों के साथ हो या अकेले ही घूम रहा हो उसे हर दस मिनट पर, ठीक तो है, पूछने के लिए, फ़ोन या टेक्स्ट  मत करिए। इससे आप अंकुश रखने वाली – या सनकी तक लगने लगेंगी। उसे अन्य मित्रों और परिवार के साथ समय बिताने दीजिये। उसके प्रत्येक सामाजिक और व्यक्तिगत कार्यक्रम में साथ चलने के लिए मत पूछिये। अपने मन की चीज़ें करना मत भूलिए। जब आपका साथी अपने दोस्तों के साथ बाहर हो या अपने मन की चीज़ें कर रहा हो, सुनिश्चित करिए कि आपके भी  अपने दोस्त और अपने शौक हों। आप नहीं चाहेंगी कि उसे ऐसा लगे कि वही आपके जीवन की एकमात्र अच्छी चीज़ है। नुक्ताचीनी और शिकायतों में समय मत बिताइये। आपका भी कोई परेशानी वाला दिन हो सकता है, मगर आपके प्रेमी को आपके बराबर लगना चाहिए, आपका थेरपिस्ट नहीं। उसे आपके साथ बिताया हुआ समय पसंद आना चाहिए और उसे वह मज़ेदार, सकारात्मक अनुभव लगना चाहिए, न कि कोई सज़ा। यदि आप चाहती हैं कि वह देखे कि आपको उससे कितना प्यार है, तब आपको चीज़ों को यथा संभव सकारात्मक रखना चाहिए।  प्रयास करिए कि अधिक मुस्कुराएँ। इससे न केवल आपका चेहरा खिलेगा बल्कि आपके प्रेमी का दिन भी। थोड़ी मूर्ख दिखिए और और अपना मज़ाकियापन प्रदर्शित करिए। आपको और आपके प्रेमी को मूर्खता में घंटों बिताने में सक्षम होना चाहिए। एक मोटा सा नियम बनाइये: प्रत्येक शिकायत के लिए, आपको कम से कम पाँच ऐसे चीज़ें कहनी होंगी जिनके लिए आप उत्साहित हों। इससे आपका प्रेमी आपके साथ समय बिताने में और भी उत्साहित होगा, और साथ बिताए जा सकने वाले भविष्य के बारे में भी। वह जानेगा कि आपको उससे प्यार है क्योंकि साथ होने पर आप अच्छे मूड में होंगी। एक ही दिनचर्या में बंधे रहने से बचने के लिए, आपको और आपके साथी को अपने काऊबॉय बूट्स निकाल कर अनजान रास्तों पर चल पड़ना चाहिए। ठीक है, सचमुच में नहीं – मगर आपको नई चीज़ें करनी चाहिए जो आपको अपनी आरामदायक स्थिति से निकालें, जिससे आप नई चीज़ें साथ में सीखें और इस प्रक्रिया में साथ साथ बढ़ें।  साथ में हाइकिंग, पहाड़ों की चढ़ाई या यूं ही प्रकृति की खोज करने का प्रयास करिए। यदि आपके प्रेमी को हाइकिंग नापसंद हो, कोई घर के बाहर की गतिविधि चुनिये, जैसे कैम्पिंग या बाइकिंग, जहां वह अपना कौशल दिखा सके। असाधारण भोजन साथ खाने का प्रयास करिए। कोई ऐसा रैस्टौरेंट चुनिये जो किसी ऐसे देश का भोजन प्रस्तुत करता हो जिसका आपने नाम भी नहीं सुना हो, और नए स्वाद और सुगंध में एक साथ डुबकी लगाइए। साहसिक अभियान में साथ जाइए। इसका अर्थ हो सकता है किसी अजीब सी मज़ेदार जगह साथ जाना, या कार में दो घंटे जा कर किसी जल प्रपात या भुतहे घर को साथ में देखना। आप आँखें बंद करके नक्शे पर उंगली रख सकती हैं। बात केवल साथ में यात्रा करने की है। अगर आप अपने संबंध को ताज़ा रखना चाहती हैं, तब चाहे आप कितने दिनों से भी साथ क्यों न हों, आपको अपने साथी से रोमांस का समय निकालना ही होगा। कुछ आदमियों को “डेट नाइट” जैसी अपुरुषोचित चीज़ें नापसंद होती हैं, मगर आपको तब भी सुनिश्चित करना चाहिए कि प्रति सप्ताह कम से कम एक रात रूमानी चीज़ें साथ करने में बिताएँ, जैसे कि मोमबत्ती के रोशनी में डिनर बनाना, या साथ में किसी वाइन बार में जाना।  अगर आप दोनों सजते धजते हैं, तब आपको लगेगा कि वह पल कुछ और ही ख़ास है। ”डेट नाइट” में भावुक होने की ज़रूरत नहीं है – आप जो भी साथ करें, सुनिश्चित करिए कि आपके प्रेमी को मज़ा रहा है और वह आपको खुश करने के लिए केवल प्रेमी के कर्तव्य नहीं निभा रहा है। अपने प्रेमी को अपना प्यार दिखाने का एक तरीका यह भी है कि शयन कक्ष में चीज़ों को ताज़ा रखा जाए। आपको यौन संबंध केवल इसलिए नहीं बनने चाहिए कि वह ऐसा चाहता है, बल्कि इसलिए कि आप अपने प्रेमी के साथ वह करके उत्साहित हैं। उसको पता चलने दीजिये कि आप यौन संबंध बनाने की कितनी इच्छुक हैं, और कुछ नए का प्रयास करके चीज़ों को ताज़ा रखिए।  नई पोज़ीशनों में यौन संबंध (sex) बनाइये। वही पुरानी चीज़ें मत करती रहिए – कुछ बिलकुल नया करिए। जब तक वह अच्छा लगता रहेगा, आप अपना यौन जीवन एक स्तर और ऊपर ले जाएंगी। नई जगहों पर यौन संबंध बनाइये। यौन संबंध केवल बिस्तर पर ही नहीं बनाए जाते। अगर आप मूड में हैं, तब काउच पर, ज़मीन पर या यहाँ तक कि किसी एकांत स्थान पर यौन संबंध बनाइये। इससे प्रक्रिया अवैध लगेगी और उसे पता चलेगा कि आप उससे कितना अधिक और प्यार करती हैं। अगर आप सच में अपने प्रेमी को अपना प्यार दिखाना चाहती हैं, तब यदि वह यौन संबंध बनाने के बाद घंटों लिपटे रहना पसंद नहीं करता है तब भी सम्मान करिए। आप कृत्य के बाद उसके साथ बिस्तर में कुछ समय बिता सकती हैं, मगर उससे तब तक वहाँ रहने के लिए ज़बरदस्ती मत करिए जब तक कि वह बोर हो कर सो न जाए। छोटे छोटे उपकार बहुत काम के होते हैं। छोटे उपकारों से प्रेम प्रदर्शित करना बहुत कारगर होता है, विशेषकर जब वह परेशानी में हो। छोटे उपकार भी, एक एक कर बड़े हो जाते हैं। ये कुछ उपकार हैं जो आप उस पर कर सकती हैं:   यदि उसे दिन भर व्यस्त रहना हो, तो यदि संभव हो, उसके लिए लंच ले जाइए। वह आभारी होगा। समय समय पर उसके कपड़े धो दीजिये। बस यह ध्यान रखिए कि वह आपका लाभ न उठाने लगे – अगर आप उसके कपड़े धोती हैं, तब सुनिश्चित करिए कि वह भी आपके धोये। जब उसका दिन बहुत थकाने वाला और व्यस्त रहा हो तब उसके लिए बढ़िया डिनर बनाइये। उसे बस खाने का मज़ा लेना होगा और बाद में बर्तन धोने होंगे। अगर उसे कुछ मदद चाहिए हो तो उसके छोटे मोटे काम कर दीजिये। अगर आप बाज़ार जा ही रही हों, तो कहिए कि उसकी शर्ट्स आप ही वापस कर देंगी। हालांकि सभी बढ़िया संबंध समझौतों से ही बनते हैं, मगर इसका यह मतलब नहीं कि आप उसे घर से बाहर वह सब करने को घसीट ले जाएँ जो करना उसे नापसंद है। बेशक, उसे साथ में की गई हर चीज़ तो पसंद नहीं ही आएगी, मगर आप यह सुनिश्चित कर सकती हैं कि आप लोग जब बाहर जाएँ तब वह बहुत कष्ट न झेले।  उसे कोई लड़कियों की पसंद वाली ऐसी मूवी दिखाने खींच कर मत ले जाइए, जिसे देखने के लिए आप तो मर रही हों, मगर साथ जाने को कोई सहेली तैयार नहीं हो। केवल यह साबित करने के लिए कि वह कितना संवेदनशील है उसे ज़बरदस्ती योगा या नृत्य कक्षाओं में मत ले जाइए – जब तक कि उसे ही यह न लगता हो कि वह बहुत मज़ेदार है। जब तक वह तैयार न हो उसे अपने परिवार से मत मिलवाइए। अगर आप केवल कुछ ही महीनों से डेट कर रही हों, तब वह आपके परिवार से मिलना बहुत गंभीरता से लेगा, इसलिए उसे तब अपनी माँ के साथ उस समय औपचारिक डिनर पर मत ले जाइए जबकि आप अभी एक दूसरे को जान ही रहे हों। उससे बहुत जल्दी आगे बढ्ने की ज़बरदस्ती मत करिए। जब तक वह तैयार न हो तब तक उसे अपने साथ रहने आने के लिए “फुसलाइए” मत, अपने साथ लंबी यात्राओं पर जाने के लिए या उन 100 तसवीरों को खिंचवाने के लिए जिन्हें आप फेसबुक पर पोस्ट करेंगी।  प्रत्येक संबंध अपनी गति से चलता है, अगर आप ऐसा करेंगी, उसे वह प्यार नहीं लगेगा – उसे दम घुटता हुआ लगेगा। हालांकि वह यह आशा तो नहीं कर सकता कि हर एमएमए कुश्ती में आप आगे की सीटों पर बैठ कर चिल्लाएंगी, परंतु यदि आप उसे अपना प्यार सचमुच दिखाना चाहती हैं, आपको उसकी पसंद की कुछ चीजों में तो आनंद उठाना होगा। कुछ भी ऐसा करने के लिए खुद को मजबूर मत करिए जो वीभत्स हो, मगर समय निकाल कर उसके शौक और रुचि की चीज़ें जान लीजिए। ये कुछ सुझाव हैं:   उसकी प्रिय स्पोर्ट्स टीम को अपना लीजिये। केवल इसलिए कि आपका प्रेमी मुंबई को पसंद करता है, आपको अपने चेहरे पर मुंबई इंडियंस का टैटू बनवाने के ज़रूरत नहीं है – मगर उसके साथ कुछ क्रिकेट मैच देखने का प्रयास अवश्य करिए, चाहे टीवी पर हों या चाहे मैदान में। अगर आप खेलों की बहुत शौकीन नहीं भी हैं, तब भी खुला दिमाग़ रखिए और यह तय करने से पहले कि आप खेल देख ही नहीं सकतीं, खेलों को एक मौका तो दीजिये। उसकी पसंद को गले लगाइए। खुला दिमाग़ रखिए और अपने प्रेमी के पसंदीदा बैंड के समारोह में जाने के लिए तैयार हो जाइए, चाहे पहले आपने उसके बारे में सुना भी नहीं हो। अगर उसे सू-शी का जुनून हो मगर आपने कभी उसे चखा भी नहीं हो, तो भी मछली को एक मौका तो दीजिये। बस अपनी पहचान बनाए रखने का ध्यान रखिए। किसी भी स्वस्थ और दीर्घकालिक संबंध में, स्वाभाविक है कि दोनों सदस्यों की पसंद मिल जाये, मगर इसका यह मतलब नहीं कि आप अपनी सभी पसंद छोड़ कर अपने प्रेमी का क्लोन बन जाएँ। दरअसल इससे तो उसका मन हट ही जाएगा। यह एक महत्वपूर्ण पॉइंट है। यदि आप सचमुच चाहती हैं कि आपका प्रेमी जाने कि आप उसे कितना प्यार करती हैं, तब आप ही वह व्यक्ति होनी चाहिए जिसके साथ वह सर्वाधिक समय बिताना चाहे “और” वह व्यक्ति जिसके साथ उसे सबसे ज़्यादा मज़ा आता हो। कुछ लड़कों को “ब्रो टाइम” अपने जीवन का सर्वाधिक मज़ेदार और रोचक समय लगता है, और फिर वे आपके पास आते हैं, प्यारी प्रेमिका के, इस आशा में कि वो उनके लिए बढ़िया खाना बनाएगी और नशा उतारने में मदद करेगी, मगर आप ऐसा नहीं चाहती हैं।  वैसे, अगर आप सचमुच चाहती हैं कि वह जाने कि आपको उसकी परवाह है, तब आपको ऐसा व्यक्ति बनने का प्रयास करना होगा जिसके साथ वह मस्त रातें गुज़ारे – और आप अपना नशा साथ उतारें। हालांकि इसके लिए आपको बहुत वाचाल और पागल होने की ज़रूरत नहीं है, उसे आपके साथ मज़ेदार, पागलपन और जीवन के सर्वश्रेष्ठ समय का इंतज़ार होना चाहिए। सचमुच। हालांकि आपका साथी दावा करेगा कि आप बहुत भावुक हो रही हैं, परंतु यदि आप “मुझे तुमसे प्यार है” ("I love you") वाली स्टेज पर हैं, तब प्रतिदिन उसे यह बताना मत भूलिए कि आपको उससे प्यार है। अपनी बात की गंभीरता दिखाने के लिए उसकी आँखों में आँखें डाले रहिए और कोमलता से छूती भी रहिए। याद रहे कि “तुम प्यारे हो!” और “मुझे तुमसे प्यार है” कहने में बहुत अंतर होता है। यदि आप चाहती हैं कि आपका साथी यह जान ले कि आप उसे प्यार करती हैं, तब रोज़ उसे अपने लक्ष्य, चाहे छोटे हों या बड़े, प्राप्त करने के लिए प्रोत्साहित करती रहिए। किसी महत्वपूर्ण परीक्षा या इंटरव्यू की पिछली शाम उसे समर्थन दे कर और प्रोत्साहित कर के आप यह प्रदर्शित करेंगी कि आपको उसकी कितनी परवाह है और उसकी सफलता की कितनी कामना है।  यदि उसमें आत्मविश्वास की कमी हो, तब उसे बताइये कि उसमें क्या-क्या गुण हैं जिनके कारण वह इतना अच्छा है, और किन कारणों से उसे सफल होना ही है। यदि उसके जीवन में कोई बड़ी घटना होने वाली हो, तब उसे शुभकामना देने के लिए एक प्यारा सा नोट उसके लिए छोड़ दीजिये। उसे आरामदायक स्थिति से बाहर आने के लिए कहिए। यदि वह मैराथन की तैयारी करना चाहता है मगर उसे खुद पर यकीन नहीं है, आप उसे बता सकती हैं कि यदि वह तय कर लेगा तो कुछ भी (सीमा के अंदर) कर सकता है। कम्यूनिकेशन किसी भी संबंध की कुंजी है। यदि आप चाहती हैं कि आपके साथी को पता चल जाये कि आपको उससे कितना प्यार है, तब आपको उससे ईमानदारी और स्पष्टता से कम्युनिकेट करने में सक्षम होना चाहिए। समय समय पर यह जाँचते रहने से कि आप एक दूसरे को सही समझ पा रहे हैं या नहीं, आपका संबंध और भी सुदृढ़ हो पाएगा। आप यह सब ऐसे कर सकती हैं:   चीख़िए या बहस मत करिए। चीख़ने या बहस करने की जगह अपनी बात कहिए और उसके जवाब का इंतज़ार करिए। सुनना सीखिये। कम्यूनिकेशन दोनों ओर से होना चाहिए, इसलिए समय निकाल कर धैर्य रखिए और केवल अपनी भावनाओं पर ध्यान रख कर उसकी बात काटने के स्थान पर, अपने प्रेमी के दृष्टिकोण को समझिए। ईमानदार रहिए। निष्क्रिय आक्रामक होने की जगह अपनी भावनाओं के प्रति ईमानदार रहिए। जो आपके मन मैं है वह उसे स्पष्ट बताइये। गंभीर बातें करने के लिए सही जगह और समय चुनिये। यदि आपको कुछ महत्वपूर्ण बात करनी है, तो किसी सार्वजनिक स्थान पर यूं ही मत कह डालिए, बल्कि सही समय का इंतज़ार करिए जबकि आप दोनों बैठ कर सचमुच में बातें कर सकें। यह स्पष्ट करके आप अपने प्रेमी को दिखा सकती हैं कि आप परवाह करती हैं कि आपके लिए सही होने से, ख़ुश रहना अधिक महत्वपूर्ण है। आपको और आपके प्रेमी को यह सीखना होगा कि छोटे या बड़े निर्णय साथ में कैसे लिए जाएँ। आपको उसे अपने सभी निर्णयों में शामिल करना होगा, और कभी कभार हार भी माननी होगी।  किसी भी बड़े निर्णय से पहले, अपने साथी के साथ बैठिए और अपनी दोनों योजनाओं के पक्ष विपक्ष लिख डालिए। चर्चा करिए कि संपूर्णता में कौन सी योजना सबसे अच्छी है, और किस से आप दोनों एक साथ सबसे ख़ुश रह सकेंगे। सुनिश्चित करिए कि दोनों लोग मध्यमार्ग अपनाएँ। सदैव उसकी आवश्यकताओं को स्वीकार मत कर लीजिये, और न ही सदैव अपनी बातें मनवाइए। छोटी चीजों पर भी बारी बांध लीजिये। अगर आप डिनर का स्थान तय करती हैं, तब मूवी का चयन उसे करने दीजिये। अगर आप चाहती हैं कि आपका प्रेमी यह जान ले कि आप उससे कितना प्यार करती हैं, तब आपको अपनी भूलों की ज़िम्मेदारी लेना सीखना होगा। अगर आपने कोई ग़लती की है, तब ईमानदारी से ऐसे शब्द कह कर उसे बताइये कि आपको कितना अफ़सोस है और आश्वस्त करिए कि उसे चोट पहुंचा कर आप कितनी दुखी हैं। अगर आप इतनी ज़िद्दी हैं कि माफ़ी नहीं मांग सकतीं, तब यह संबंध टिकेगा नहीं। उसकी क्षमायाचना भी स्वीकार करिए। आप थोड़ा नाराज़ हो सकती हैं, मगर समझिए कि उसे भी बुरा लग रहा होगा और इसे अपने मन में मत रखिए वरना आप आगे नहीं बढ़ पाएँगी।
ईर्ष्या मत करिए: उसके दोस्तों के साथ कूल रहिए: उसे अपनी चीज़ें करने का समय दीजिये: चीज़ों को सकारात्मक रखिए: साहसिक अभियानों में साथ रहिए: रोमांस के लिए समय निकालिए: बैडरूम में चीज़ों को ताज़ा रखिए: उस पर छोटे छोटे उपकार (favors) करिए: जिस काम से उसे नफ़रत हो उसे वह करने को मजबूर मत करिए: कभी कभार – जो वह करता हो उसे पसंद करना सीखिये: वह बनिए जिसके साथ उसे सर्वाधिक मज़ा आए: अपने साथी को बताइये कि आपको उससे कितना प्यार है: उसे प्रोत्साहित (Encourage) करिए: चैंपियन की तरह कम्युनिकेट करिए: समझौता करना सीखिये: माफ़ी मांगना सीखिये:
https://www.wikihow.com/Show-Your-Love-to-Your-Boyfriend https://www.wikihow.com/Show-Your-Love-to-Your-Boyfriend https://www.wikihow.com/Show-Your-Love-to-Your-Boyfriend https://www.wikihow.com/Show-Your-Love-to-Your-Boyfriend
Be a Rockstar Girlfriend Keep Your Relationship Fresh Do the Right Things Say the Right Things